L 28/10
DA
Den Europæiske Unions Tidende
31.1.2023
(61)
For så vidt angår fiskerimulighederne for arktiske krabber (Chionoecetes spp.) i området omkring Svalbard indrømmes alle parter ved traktaten af 9. februar 1920 angående Spitsbergen (Svalbard) (»Paristraktaten af 1920«) lige og ikkeforskelsbehandlende adgang til ressourcerne i området omkring Svalbard, herunder også med hensyn til fiskeri.
Unionens holdning til denne adgang, hvad angår fiskeriet efter arktiske krabber på kontinentalsoklen omkring Svalbard, er anført i en række verbalnoter til Norge, hvoraf de seneste er dateret den 26. februar 2021, 28. juni 2021 og 1. august 2022.For at sikre, at udnyttelsen af arktiske krabber i området omkring Svalbard bringes i overensstemmelse med sådanne forvaltningsmæssige regler om ikkeforskelsbehandling, der måtte være fastsat af Norge, under hvis højhedsområde og jurisdiktion området hører i overensstemmelse med de relevante bestemmelser i De Forenede Nationers havretskonvention og Paristraktaten af 1920, bør det fastsættes, hvor mange fartøjer der har tilladelse til at udøve det pågældende fiskeri.
Fordelingen af disse fiskerimuligheder mellem medlemsstaterne er begrænset til 2023.
Der mindes om, at hovedansvaret i Unionen for at sikre overholdelsen af gældende ret ligger hos flagmedlemsstaten.
(62)
Hvad angår fiskerimulighederne for torsk i farvandene omkring Svalbard indrømmer Paristraktaten af 1920 alle parter i traktaten lige og ikkeforskelsbehandlende adgang til ressourcerne i området omkring Svalbard, herunder også med hensyn til fiskeri.
Rådet bør derfor fastsætte Unionens kvote for torsk i farvandene omkring Svalbard og de internationale farvande i ICES-underområde 1 og -afsnit 2b på grundlag af reference-TAC'en for torsk i det nordøstlige Arktis og Unionens historiske fiskerirettigheder.
I overensstemmelse med den politiske forståelse af 29. april 2022 mellem Unionen og Norge om fiskeriet i ICES-underområde 1 og 2 bør Norge fastsætte en torskekvote for EU-fartøjer, der fisker efter torsk i farvandene omkring Svalbard, på 2,8274 % af den reference-TAC, som den har fastsat i sin lovgivning, og som også svarer til Unionens rettigheder i henhold til Paristraktaten af 1920.
Eftersom drøftelserne om gennemførelsen af den politiske forståelse mellem Unionen og Norge pågår, bør Unionen fastsætte en foreløbig EU-kvote for torsk i farvandene omkring Svalbard og i de internationale farvande i ICESunderområde 1 og afsnit 2b for første kvartal af 2023.
Størrelsen af denne foreløbige EU-kvote bør fastsættes til 3 907 ton under hensyntagen til Unionens historiske andel af torsk i farvandene omkring Svalbard.
Norge agter desuden i sin lovgivning at fastsætte en foreløbig EU-kvote for torsk i farvandene omkring Svalbard på dette niveau for perioden fra den 1. januar til den 31. marts 2023.
De foreløbige kvoter bør tildeles medlemsstaterne i overensstemmelse med Rådets afgørelse 87/277/EØF (16) med forbehold af de tilpasninger, der er nødvendige som følge af Det Forenede Kongeriges udtræden af Unionen og forholdet mellem niveauet for Unionens foreløbige kvote og niveauet for Unionens andel af bestanden.
(63)
Der bør i overensstemmelse med Unionens erklæring til Den Bolivariske Republik Venezuela om tildeling af fiskerimuligheder i EU-farvande til fiskerfartøjer, der fører Venezuelas flag, i den eksklusive økonomiske zone ud for Fransk Guyanas kyst (17) fastsættes fiskerimuligheder for snapperarter for Venezuela i EU-farvande.
(64)
For at sikre ensartede betingelser for gennemførelsen af denne forordning bør Kommissionen tillægges gennemførel­ sesbeføjelser for så vidt angår bemyndigelse af de enkelte medlemsstater til at benytte sig af ordningen med fiskeriindsatstildelinger i overensstemmelse med en kW-dage-ordning, tildele ekstra havdage med henblik på endeligt ophør med fiskeriaktiviteter og øget videnskabelig observatørdækning samt fastlægge formatet for regneark til indsamling og fremsendelse af oplysninger om overførsel af havdage mellem fiskerfartøjer, der fører en medlemsstats flag.
Kommissionen bør udøve disse beføjelser i overensstemmelse med Europa-Parlamentets og Rådets forordning (EU) nr.
182/2011 (18).
(16) Rådets afgørelse 87/277/EØF af 18. maj 1987 om fordelingen af mulighederne for torskefiskeri i området ved Svalbard og Bjørneøen og i afsnit 3M som reguleret af NAFO-Konventionen (EFT L 135 af 23.5.1987, s. 29).
(17) Rådets afgørelse (EU) 2015/1565 af 14. september 2015 om godkendelse på Den Europæiske Unions vegne af erklæringen om tildeling af fiskerimuligheder i EU-farvande til fiskerfartøjer, der fører Den Bolivariske Republik Venezuelas flag, i den eksklusive økonomiske zone ud for Fransk Guyanas kyst (EUT L 244 af 19.9.2015, s. 55).
(18) Europa-Parlamentets og Rådets forordning (EU) nr.
182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).